ভ্যান হেফলিন
এমেট ইভান "ভ্যান" হেফলিন জুনিয়র (Emmett Evan "Van" Heflin Jr.; ১৩ ডিসেম্বর ১৯০৮ - ২৩ জুলাই ১৯৭১) ছিলেন একজন মার্কিন মঞ্চ, বেতার ও চলচ্চিত্র অভিনেতা। চলচ্চিত্র কর্মজীবনে তিনি বেশির ভাগ সময় চরিত্রে অভিনেতা হিসেবে কাজ করেছেন, তবে চল্লিশের দশকে তিনি প্রধান চরিত্রেও কাজ করেছেন। হেফলিন জনি ইগার (১৯৪২) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। তার অন্যান্য উল্লেখযোগ্য চলচ্চিত্র হল শেন (১৯৫৩), থ্রি: টেন টু ইয়োমা (১৯৫৭) ও গানম্যান্‌স ওয়াক (১৯৫৮)।